GLAT-rajtoj en Tanzanio

Lesboj, gejoj, ambaŭseksemuloj kaj transgenruloj (GLAT-uloj) en Tanzanio alfrontas leĝajn problemojn, kiujn ne-GLAT-uloj ne spertas. Samseksemo en Tanzanio estas socie tabua temo, kaj samseksaj seksumaj agoj (eĉ private kaj konsentaj) estas krimaj deliktoj, puneblaj per ĝismorta malliberigo. La leĝo ankaŭ punas aliseksemulojn, kiuj faras buŝan seksumadon kaj anusan seksumadon.

Laŭ esploro de 2007 de Pew Research Center, Pew Global Attitudes Project, 95% de la loĝantoj de Tanzanio kredis, ke samseksemo estas vivmaniero, kiun la socio ne devus akcepti. Tio estis la sepa plej malalta loko rilate neakcepton en listo de 45 enketitaj landoj.  

Laŭ enketo de Afrobarometer en 2020, nur 10% de tanzanianoj estus toleremaj pri iu kun malsama seksa orientiĝo. Tio estas inter la plej malaltaj en Afriko, sed pli alta ol laŭ la enketo de 2007.

En la lastaj jaroj, Tanzanio fariĝis precipe malamika al GLAT-uloj. En oktobro 2017, ĝi deportis plurajn HIV/AIDS-grupojn pro "antaŭenigo de samseksemo". Tanzanio havas altan elcentaĵon de HIV/AIDS, kaj laŭ raportoj unu miliono da homoj estas infektitaj. La registaro ankaŭ pli frekvente uzas homofobian retorikon, kredante, ke samseksemo estas "ne-afrika". En 2018 oni deklaris ĉaskampanjon kontraŭ gejoj en Daresalamo, kie oni devigis al gejoj anusan kontroladon kaj torturadon. Tanzanio havas malbonan staton pri homaj rajtoj. La respekto de la registaro rilate parolliberecon kaj kunvenliberecon malpliiĝas.

Malgraŭ tio ekzistas pluraj tanzaniaj homrajtaj aktivuloj, advokatoj kaj feministoj kiel Maria Sarungi, Fatma Karume, Mwanahamisi Singano Tundu Lissu, Zara Kay, Khalifa Said, Goodluck Haule kaj multaj aliaj, kiuj malkaŝe subtenis GLAT-rajtojn kaj malkaŝe kontraŭbatalis homofobion subtenatan de la ŝtato kaj danĝeran retorikon de registaraj oficialuloj, kiuj petis plian persekutadon de ĉi tiuj marĝenigitaj grupoj de homoj. Ekzemploj de tiuj oficialuloj estas la antaŭa prezidanto Magufuli, Paul Makonda, Ally Hapi kaj Hamisi Kigwangalla.

 Resuma tabelo 
 Samseksaj seksumaj agoj laŭleĝaj 15ra|Ne (Puno: maksimume ĝismorta malliberigo.) Egala aĝo de konsento 15ra|Ne Kontraŭdiskriminaciaj leĝoj rilate dungadon 15ra|Ne Kontraŭdiskriminaciaj leĝoj rilate liveradon de varoj kaj plenumadon de servoj 15ra|Ne Kontraŭdiskriminaciaj leĝoj rilate ĉiujn aliajn temojn (inkl. nerektan diskriminacion, malamparolon) 15ra|Ne Samseksaj edziĝoj kaj edziniĝoj 15ra|Ne Rekono de samseksaj paroj 15ra|Ne Duoninfana adoptado de samseksaj paroj 15ra|Ne Komuna adoptado de samseksaj paroj 15ra|Ne GLAT-uloj permesitaj servi malkaŝe en la armeo 15ra|Ne Rajto ŝanĝi juran genron 15ra|Ne Aliro al eksterkorpa fekundigo por lesboj 15ra|Ne Komerca lunaskado por gejaj viraj paroj 15ra|Ne Viroj seksumintaj kun viroj permesitaj donaci sangon 15ra|Ne

 Referencoj 

 Vidu ankaŭ 

 Samseksemo en Afriko

Tanzanio
Kategorio:Tanzanio